b'\n_START_ARTICLE_\nStolnic\n_START_PARAGRAPH_\nStolnic (iz slovanskega stol \xe2\x80\x93 miza) je bil plemi\xc5\xa1ki (bojarski) dvorni polo\xc5\xbeaj v donavskih kne\xc5\xbeevinah Vla\xc5\xa1ki in Moldaviji, ki pribli\xc5\xbeno ustreza polo\xc5\xbeaju sene\xc5\xa1ala._NEWLINE_Mare stolnic (veliki ali glavni stolnik) je skrbel za vladarjevo omizje. V posebnih okoli\xc5\xa1\xc4\x8dinah je bil zadol\xc5\xbeen tudi za presku\xc5\xa1anje jedi oziroma ugotavljanje, da niso zastrupljene. Njemu podrejena sta bila drugi in tretji stolnik, ki sta skrbela za vladarjeve redne obroke in jedilnico, urejenost dvori\xc5\xa1\xc4\x8da in zbiranje desetine rib, ulovljenih v Donavi in ribnikih. Podrejeni stolniki so bili lahko tudi voja\xc5\xa1ka kategorija._NEWLINE_Naziv se je v Vla\xc5\xa1ki prvi\xc4\x8d dokumentirano uprabil leta 1392, v Moldaviji pa leto kasneje._NEWLINE_Podoben polo\xc5\xbeaj so imeli na Poljskem, v Litvi in Moskovski veliki kne\xc5\xbeevini.'